Северозападен федерален окръг
Северозападният федерален окръг () е един от седемте федерални окръзи на Руската федерация. Той е административно формирование намиращо се в северната европейска част на Русия. Създаден е с указ на президента на Руската федерация на 18 май 2000 г.

Административен център на окръга е градът с федерално значение Санкт Петербург.

Северозападният федерален окръг има благоприятно геополитическо положение – граничи с Финландия, Норвегия, Полша, Естония, Латвия, Литва, Беларус, има излаз на Балтийско, Бяло, Баренцово и Карско море.

Територията на окръга е 9,8 % от територията на Руската федерация.

Населението на окръга към 1 януари 2009 г. е 13 462 000 души. (9,5 % от населението на Русия). Основната част от населението живее в градовете.

Федерални субекти

Източници